Bikini-Atoll

S **Bikini-Atoll** isch e Inselgrupp im Pazifische Ozean. S ghert mit sine insgsomt 23 Insle zue de Marshallinsle. D Londmass vun alle zugherige Insle isch 6,01 km². D umschlosse Lagun isch 594,14 km² gross. Di greschte Insle sin Bikini, Eneu, Eninman un Nam.

Im Johr 2003 hen 167 Ywohner uf de Insle glebt. Alli ondri Urywohner sin uf diverse ondre Insle vum Marshall-Archipel verteilt.

## Gschicht
D Insle sin anno 1600 vun de Spanier beoschprucht worre un sin später on d Ditsche gonge, Wil s Atoll im trockenere Norde vum Marshall-Areal leit, sin d Urywohner numme sehr selte in Kontakt mit de Kolonialherre kumme. Wege dem isch bis hit de familiär un ethnisch Zommehalt vun de *Bikinianer* no sehr stark usgprägt. 

D Insle sin 1825 durich de Otto von Kotzebue widerentdeckt worre un zue Ehre vun sinem Schiffsarzt Johann Friedrich Eschscholtz Eschscholtz-Insle gnennt worre. Sit 1886 sin d Insle unter ditschem Schutz gschtonde.

Erscht wu d Japaner am Ofong vum 20. Jahrhundert d Verwaltung ibernumme hen un Militär]yrichtunge ufbout hen, isch de Kontakt enger worre.

Wu d Marshallinsle 1944 im Pazifikkrieg vun de Amerikaner erobert worre sin, hen sich numme no fimf Japaner uf eire vun de Bikini-Insle versteckt gha. Zum nit in amerikanischi Gfongeschaft z kumme, hen se sich in eme kleine Erdloch versteckt un drno mit ere Granat in d Luft gschprengt.

## Kernwaffeteschts
Noch em End vum Zweite Weltkrieg hen d Vereinte Natione bschlosse, dass d Nutzung vun Gebiet vun de Marshall-Insle fir s Sicherheitsbedirfnis vun de USA keinerlei Bschränkunge unterliege. So isch s Bikini-Atoll un s Eniwetok-Atoll vun de Amerikaner fir Kernwaffeteschte usgsuecht worre. Während de Teschtserie vun iber 60 Atombombeversuech sin rund 42.000 amerikanischi Techniker, Wissenschaftler un Militärs uf Bikini schtationiert gsi. D Urywohner sin uf di sydeschtliger Insel Rongerik umgsidelt worre.

S Rongerik-Atoll isch aber vun de Versorgungssituation her fir die Bikinianer e absoluts Fiasko gsi. Noch eme Johr hen se on Unterernährung glitte un s negativ Echo in de Weltpress het d USA 1948 zue re erneijte Umsidlung vun de Bikinianer noch Kwajalein zwunge. Dert hen si fir e halb Johr in Zelt direkt nebe de Gebäude vum Flughafe ghuust. Schlussendlig sin si uf de Insel Kili ogsiedelt worre, wo mit Hilf vun de amerikanischi SeaBees s Land bewohnbar gmacht worre isch un d Bikinianer ihri Hitte bout hen.

### Ibersicht vun de wichtigschte Teschts
#### Operation Crossroads

#### [[Operation Castle]]

Während em Castle-Bravo Tescht isch s durich falschi Wetteriischätzunge vun de Militärmeteorologe zue re Kontamination vun de Insle Rongelap un Rongerik durich Fallout kumme. D Insle sin zue dem Zytpunkt bewohnt gsi. Au uf em Meer isch e japanischs Fischerboot, d Daigo Fukuryumaru ("Glicklicher Drache Nr. 5"), betroffe gsi, un e Bsatzungsmitglid isch on de Folge gschtorbe.

#### [[Operation Redwing]]

Alli Bombenome sin au Nome vun amerikanischi Indianerschtämm.

#### Operation Hardtack I

#### Start vun Rakete
Zuer Untersuechung vun Fallouts sin 1956 bi  zahlriichi Rakete vun de Type Loki un Asp vum Bikini-Atoll us gschtartet woore.

## D witer Gschicht

Wu am End vun de 1960er-Johr s Bikini-Atoll wider fir d Bikinianer freygebe worre isch, het mit eme 8-Johresplan d Besidlungsmegligkeit sichergschtellt were solle. So het de radioaktiv Abfall furtgschafft werre miesse un di komplett Vegetation neij opflonzt un ufzoge werre. Später sin Hitte un Hiisser bout worre, dass d Ruckkehrer sofort e Dach iberm Kopf ghet hen.

De Umzug het sich aber numme schwer vollzoge, wil d Amerikaner all meh Mensche un Material vun de Marshallinsle abzoge hen. 1972 het e Iberwachungsteam e erhehti Radioaktivität bi de Frabbe, wu in de Lagun lebe, feschtgschtellt. Drey Johr später sin noch emol gnaueri Messunge durchgfiehrt worre. S Ergebnis vun denne isch gsi, dass s Trinkwasser un d Fricht vun de Insel fir de menschlig Gebruch nit geignet gsi sin. Dodruf hen d Amerikaner mit Wasser- un Nahrungsmittelliferunge ogfonge. Trotz allem hen d Bikinianer aber Endi 1978 s Atoll wider verlosse miesse.

## Bikini hit
Om 5. März 2001 isch vum Nuclear Claims Tribunal bschlosse worre, dass d USA on d Bikinianer e Gsomtsumme vun rund *1,1 Mrd. $* zahle mien. In dem Betrag sin de Wertverluscht vum Atoll, e Schmerzensgeld un e Widerufbouhilf din. Eb s Geld aber zahlt wird, isch froglig, wil de Bschluss nit eme Grichtsurteil entschpricht. Sit Johre ruefe d Bikinianer immer wider de Petionsusschuss vum US-Kongress a. 

Wenn s Bikini-Atoll aber wider bsidelt werre ka, isch noch uklar. Aber d Insl sin nimmi Sperrgebiet. In de Lagun lige die Schiff, wu bi de Atomteschts gsunke sin: USS Saratoga, USS Carlisle, USS Anderson, USS Lamson, USS Gilliam, USS Arkansas, USS Pilotfish, USS Apogon, HIJMS Nagato un HIJMS Sakawa. Die sin als Ziil fyr Wracktaucher bliebt. De *HIJMS Nagato* isch s japanisch Flaggschiff bim Agriff uf Pearl Harbor gsi.

## Bikini-Badazug
Inschpiriert iber d Schlagzyle vun de Kernwaffeteschts uf em Bikini-Atoll het de Modedesigner un friejere Autoingenieur Louis Réard sin neijes Badekostüm uf de Nome Bikini taift. Am 5. Juli 1946 het s Model Micheline Bernardini de knappe Zweiteiler zum erschte Mol im Pariser Schwimmbad Molitor vorgstellt. Wie dr Réard erwartet ghet het, het de freyzigig Badedress di glich moralisch Entrischtung vorbrocht, wiä d Atombombeversuech uf em Atoll

## Weblink
* Homepage vun de Bikinianer (englisch)
* 50 Jahre H-Bombe: Reif für die Insel